**Z A P I S N I K**

**7. seje Sveta zavoda, ki je bila v četrtek, 27. 9. 2018,**

**ob 18.00 v zbornici OŠ Artiče.**

Prisotni: Jasmina Juratovec, Manja Ostrelič, Tjaša Šlibar, Martina Makovec Žagar, Katja Ivanović, ravnateljica Vesna Bogovič in predsednica Sveta zavoda Mateja Jankovič Čurič.

Opravičeno odsotni: Tamara Novoselec, Miloš Ivanović, Ksenija Satler, Irena Munič Zorko,Sonja Volk

Dnevni red:

1. Ugotovitev sklepčnosti ter predlog in potrditev dnevnega reda
2. Obravnava in potrditev zapisnikov 6. redne seje in 2. korespondenčne seje
3. Poročilo o uresničitvi Letnega delovnega načrta, Vzgojnega načrta ter Samoevalvacijsko poročilo za šolsko leto 2017/18
4. Razvojni načrt, Letni delovni načrt in Vzgojni načrt za šolsko leto 2018/19
5. Publikacija vrtca
6. Nadstandardne in druge zaposlitve v šolo
7. Razno

K 1. točki

**Predsednica Sveta zavoda OŠ Artiče Mateja Jankovič Čurič** je navzoče pozdravila, ugotovila sklepčnost (od enajstih je prisotnih 6 članov) in prebrala dnevni red.

**Sklep: Predlagani dnevni red so člani Sveta zavoda soglasno potrdili z dvigom rok (6 prisotnih ZA, 0 PROTI).**

K 2. točki

Člani so zapisnika 6. redne seje in 2. korespondenčne seje prejeli po elektronski pošti. Pripomb ni bilo. Predsednica Sveta zavoda Mateja Jankovič Čurič je prebrala zapisane sklepe.

**Sklep: člani Sveta zavoda so zapisnik 6. redne seje in zapisnik 2. korespondenčne seje soglasno potrdili z dvigom rok (6 prisotnih ZA, 0 PROTI).**

K 3. točki

Predsednica **Mateja Jankovič Čurič** je dala v razpravo poročilo o uresničitvi Letnega delovnega načrta za šolsko leto 2017/18, ki so ga člani prejeli v gradivu. Pripomb ni bilo, zato je člane pozvala h glasovanju.

Poročilo o uresničevanju letnega delovnega načrta OŠ Artiče v šolskem letu 2017/18 je priloga 1 tega zapisnika.

Letno poročilo vzgojnega načrta 2017/18 je priloga 2 tega zapisnika.

Samoevalvacijsko poročilo za šolsko leto 2017/2018 je priloga 3 tega zapisnika.

**Sklep: Poročilo o uresničevanju letnega delovnega načrta OŠ Artiče v šolskem letu 2017/18, Letno poročilo vzgojnega načrta 2017/18 in Samoevalvacijsko poročilo za šolsko leto 2017/2018 so člani Sveta zavoda soglasno potrdili z dvigom rok (6 prisotnih ZA, 0 PROTI).**

K 4. točki

Oba dokumenta: Letni delovni načrt OŠ Artiče 2018/19 in Vzgojni načrt za šolsko leto 2018/19, so člani Sveta zavoda prejeli v gradivu. Vzgojni načrt se ni spreminjal glede na predhodno šolsko leto. O LDN za šol. leto 2018/19 pa je ravnateljica dodala nekaj povzetkov: starši so z razredniki na roditeljskem sestanku že govorili o nadstandardnih storitvah, ki so plačljive in neobvezne. Udeležbo zagotavljamo tudi socialno ogroženim. V letošnjem šolskem letu imamo vpisanih 245 učencev v dvanajstih oddelkih in 80 predšolskih otrok v vrtcu. Opredelili smo vse dejavnosti, projekte, sodelovanje z drugimi institucijami, skrbimo za okolje, poudarek na eko dežurstvu. Učenci sodelujejo v projektu bralne pismenosti, na temo zdravo življenje se bodo odvijale tudi dejavnosti v soboto, 29. 9. 2018 (dan šole), v sodelovanju z OŠ Brežice in KUD Oton Zupančič Artiče bo od 10. do 13. oktobra potekal 5. MOFF, kjer bodo naši otroci gostili folkloriste iz Madžarske. Sadovnjak smo preoblikovali, čakamo na posek, kjer je s sanacijo predvidena učilnica na prostem in travniški sadovnjak, ki ne bo zahteven za vzdrževanje. V vrtcu je poglavitna nit “gozd”, ki se prepleta skozi vrsto izbranih projektov (gozdni vrtec, glasbena skrinjica…).

Kot rečeno sta bila Letni delovni načrt in Vzgojni načrt predstavljena na roditeljskih sestankih ter potrjena s strani predstavnikov Sveta staršev. Predsednica **Mateja Jankovič Čurič** je oba dokumenta dala v razpravo. Pripomb ni bilo, zato je člane pozvala h glasovanju.

Letni delovni načrt 2018/19 je priloga 4 tega zapisnika.

Vzgojni načrt 2018/19 je priloga 5 tega zapisnika.

**Sklep: Letni delovni načrt za šolsko leto 2018/2019 in Vzgojni načrt 2018/19 so člani Sveta zavoda soglasno potrdili z dvigom rok (6 prisotnih ZA, 0 PROTI).**

Pri tej točki je predsednica Sveta zavoda predala besedo še ravnateljici **Vesni Bogovič**, ki je skozi projekcijo predstavila poglavitne točke **Razvojnega načrta OŠ Artiče 2018-2023**. Ravnateljica je povedala, da gre bolj za t.i. »akcijski načrt«, ki je sestavljen iz štirih glavnih točk:

1. ureditev šolskega poslopja (sanacija šole in dograditev vrtca),
2. vzgojno področje (poudarek na zdravem načinu življenja preko prehrane in gibanja),
3. pedagoško področje (izboljšati kakovost in učinkovitost na področju pismenosti, uspešnost učencev na tekmovanjih, natečajih, projektih NPZ),
4. vodenje (sodelovanje z okoljem, delo z zaposlenimi, kakovost dela v razredu, vodenje poučevanja, skrb za klimo in kulturo v šoli, učinkovito pridobivanje denarnih in materialnih sredstev).

Razvojni načrt OŠ Artiče 2018-2023 je priloga 6 tega zapisnika.

K 5. točki

Predsednica **Mateja Jankovič Čurič** je besedo predala ravnateljici, ki je povedala, da je stara zaloga Publikacije vrtca pošla, zato je bila priložnost, da se vsebina publikacije posodobi. Skladno z Zakonom o vrtcih in Pravilnikom o publikaciji vrtca, Publikacijo vrtca sprejme Svet zavoda na predlog ravnatelja.

Predsednica je dala v razpravo vsebino Publikacije vrtca, ki so jo člani prejeli v gradivu. Pripomb ni bilo, zato je člane pozvala h glasovanju.

Publikacija vrtca je je priloga 7 tega zapisnika.

**Sklep: Publikacijo vrtca RINGARAJA pri OŠ Artiče so člani Sveta zavoda soglasno potrdili z dvigom rok (6 prisotnih ZA, 0 PROTI).**

K 6. točki

Ravnateljica je povedala, da ima šola sicer 2 financerja - Ministrstvo za izobraževanje, znanost in šport ter Občino Brežice, del sredstev prispevajo starši, del sredstev pa pridobimo iz naslova prodaje kosil zunanjim ter prehrane zaposlenim – lastna sredstva. Slednja lastna sredstva se delno porabijo tudi za financiranje nadstandardnih zaposlitev.

Nadstandardne zaposlitve v šolskem letu 2018/19:

* pom. kuharice 14 % (financer: lastna sredstva),
* voznik 10 % - prevoz otrok iz Osredka (financer: Občina Kozje),
* ravnateljica: v okviru povečane učne obveznosti, 1 ura za poučevanje matematike v 7. razredu (financer: ministrstvo).

**Sklep: Nadstandardne zaposlitve in aneks za ravnateljico so člani Sveta zavoda soglasno potrdili z dvigom rok (6 prisotnih ZA, 0 PROTI). Predsednica podpisan aneks v imenu zavoda posreduje na Ministrstvo za izobraževanje, znanost in šport.**

K 7. točki

Predsednica Mateja Jankovič Čurič je pod točko razno prisotne povabila k podaji mnenj in dodatni razpravi.

Ravnateljica je ob tej priložnosti prisotne povabila na druženje s starši in učenci, v soboto, 29. 9. 2018 (dan šole).

Predsednica Mateja Jankovič Čurič je predlagala, da se po potrebi za sprotne odločitve sklicujejo korespondenčne seje in predlagala v sprejem naslednji

**Sklep: Po potrebi se sprotne odločitve sprejemajo na korespondenčni seji Sveta zavoda, kar so člani Sveta zavoda soglasno potrdili z dvigom rok (6 prisotnih ZA, 0 PROTI).**

Dodatne razprave ni bilo več.

Predsednica **Mateja Jankovič Čurič** se je zahvalila članom Sveta zavoda za sodelovanje ter zaključila sejo ob 18.25.

Datum: 28. 9. 2018

Številka: 900-6/2018-2

Zapisala: Predsednica Sveta zavoda:

Suzana Bogovič Mateja Jankovič Čurič